钦定古今图书集成/明伦汇编/官常典/第726卷 > 许彪孙 张桂 金文德 曹赣
## 钦定古今图书集成/明伦汇编/官常典/第726卷 > 许彪孙 张桂 金文德 曹赣

按《宋史忠义传》：“彪孙，显谟阁学士奕之子也，为四川
制置司参谋官。景定二年，刘整叛，召彪孙草降文，以
潼川一道为献。彪孙辞使者曰：‘此腕可断，此笔不可
书也’。即闭门与家人俱仰药死。整既降，遂引兵袭都
统张桂营，桂及统制金文德战死。纳溪曹赣阖门死
之